En mand fra Thisted-kanten er sluppet nådigt fra en voldsom faldulykke, lyder det fra politiet. Han er nu indlagt på hospitalet i Aalborg.

En 25-årig mand er faldet syv meter ned på et betongulv i en arbejdsulykke i Hanstholm. Det oplyser Jørgen Jensen fra lokalpolitiet i Thisted. Ulykken skete tirsdag formiddag på en adresse i Industribuen. - Her arbejdede han på at reparere et køleanlæg på et tag, hvor han pludselig trådte igennem nogle lystagplader og faldt direkte ned på betongulvet under. - Han har været heldig, for han er umiddelbart sluppet med en hjernerystelse og nogle brud på knoglerne i ansigtet. Men det kunne let være gået helt galt, siger Jørgen Jensen. Indlagt i Aalborg Den 25-årige er indlagt på sygehuset i Aalborg, men ifølge politiet ser det ud til, at manden relativt hurtigt kan se frem til at blive udskrevet igen. Arbejdstilsynet skal nu udarbejde en rapport fra ulykken for at fastslå, hvad der præcist gik forud for episoden.